Unión del Pueblo Navarro talde parlamentarioari atxikitako foru parlamentari Maribel García Malo andreak galdera egin du 2007tik 2017ra bitarteko alargun-pentsioen kenkariei buruz (9-18/PES-00023). Hona Nafarroako Gobernuko Eskubide Sozialetako kontseilariaren erantzuna:

*Zein da, PFEZari buruzko Legearen 68. artikuluaren arabera, 2007tik 2017ra bitarteko alargun-pentsioen kenkarien batez besteko zenbatekoa, urtez urte?*

|  |  |
| --- | --- |
| **Errentaren kanpaina** | **Alargun-pentsioen ondoriozko kenkari fiskalaren batez besteko zenbatekoa** |
| **PFEZ/2007** | 1.061,20 |
| **PFEZ/2008** | 884,05 |
| **PFEZ/2009** | 876,40 |
| **PFEZ/2010** | 698,45 |
| **PFEZ/2011** | 487,52 |
| **PFEZ/2012** | 250,32 |
| **PFEZ/2013** | 280,77 |
| **PFEZ/2014** | 258,47 |
| **PFEZ/2015** | 280,15 |
| **PFEZ/2016** | 343,28 |
| **PFEZ/2017** | Likidatu gabea |

**1. oharra:** Urte fiskal bateko kenkariak bat datoz urte horretako kanpainarekin, zeina hurrengo urtean baita, eta orduan likidatzen dira; hau da, 2007ko kenkariak 2007ko PFEZaren kanpainari dagozkio, eta 2008ko udaberrian likidatu ziren. Hori dela eta, oraindik ere ez dago daturik 2017ko kanpainaren likidazioari buruz, zeren eta 2018an eginen baita.

*Horietatik, zein da alargun-pentsio horiei osagarri gisa egindako aurrerakinaren batez besteko zenbatekoa? Zein da 2007tik 2017ra bitarte, PFEZaren aitorpenean kenkarien batez besteko zenbatekoa, urtez urte?:*

Beste ezer baino lehen, esan beharra dago kenkari fiskalaren aurrerakina ez dela pentsioaren osagarri bat, zeren eta pentsioen gaineko eskumen osoa Gizarte Segurantzarena baita; egokitu litekeen kenkari fiskalaren hilez hil zatitutako aurrerakin bat da, eta dagokion urte fiskalaren barruan egiten da, baina ez da likidatzen hurrengo urtera arte, orduan egiten baita errentaren kanpaina.

| **Errentaren kanpaina** | **Kenkari fiskalaren aurrerakinaren batez besteko zenbatekoa** |
| --- | --- |
| **Urteko kopurua** | **Hileko kopurua** |
| **PFEZ/2007** | 1.098,22 | 91,52 |
| **PFEZ/2008** | 931,21 | 77,60 |
| **PFEZ/2009** | 910,52 | 75,88 |
| **PFEZ/2010** | 698,65 | 58,22 |
| **PFEZ/2011** | 457,49 | 38,12 |
| **PFEZ/2012** | 213,41 | 17,78 |
| **PFEZ/2013** | 246,28 | 20,52 |
| **PFEZ/2014** | 223,53 | 18,63 |
| **PFEZ/2015** | 247,20 | 20,60 |
| **PFEZ/2016** | 305,75 | 25,48 |
| **PFEZ/2017** | 1.099,89 | 91,66 |

**2. oharra:** Aurrerakinak urte fiskalean ordaintzen dira; horregatik, 2017ko errentaren kanpainako datuak badauzkagu.

|  |  |
| --- | --- |
| **Errentaren kanpaina** | **Alargun-pentsioen ondoriozko kenkari fiskalaren batez besteko zenbatekoa****(aurreratu diren kenkariak kenduta)** |
| **PFEZ/2007** | 945,10 |
| **PFEZ/2008** | 759,83 |
| **PFEZ/2009** | 790,82 |
| **PFEZ/2010** | 697,95 |
| **PFEZ/2011** | 567,12 |
| **PFEZ/2012** | 348,66 |
| **PFEZ/2013** | 371,98 |
| **PFEZ/2014** | 344,63 |
| **PFEZ/2015** | 354,78 |
| **PFEZ/2016** | 420,32 |
| **PFEZ/2017** | Likidatu gabea |

**3. oharra**: ikus 1. oharra

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2018ko otsailaren 23an.

Eskubide Sozialetako kontseilaria: Miguel Laparra Navarro